b'\n_START_ARTICLE_\nVolh\n_START_PARAGRAPH_\nVolh je bil pri starih Slovanih sve\xc4\x8denik, napovedovalec prihodnosti, pogosto tudi mag, vrste \xc5\xa1amana. Dejavnost volha je bila povezana s kultem htonskega boga Velesa. V njem lahko vidimo tudi aspekte animizma in \xc5\xa1amanizma.\n_START_SECTION_\nEtimologija\n_START_PARAGRAPH_\nBeseda volh, \xd0\xb2\xd0\xbb\xd1\x8a\xd1\x81\xd0\xbd\xd1\xab\xd1\x82\xd0\xb8, pomeni nejasno govoriti, momljati, iz \xc4\x8desar sledi, da so volhi tudi zdravili, glavno sredstavo zdravljenja pa je bila beseda in zagovor. Po mnenju V. V Ivanova in V. N. Toporova je beseda sorodna\xc2\xa0\xc2\xbblasem\xc2\xab, da je torej povezana z no\xc5\xa1enjem dolgih las.\n_START_SECTION_\nDru\xc5\xbebena vloga in sakralna funkcija\n_START_PARAGRAPH_\nVolhi so izvajali tudi daritve in imeli stik z onstranstom skozi obredne plese. Prav tako so bili zdravilci. Volhi so bili spo\xc5\xa1tovan sloj ljudi, \xc4\x8deprav naj bi imeli razli\xc4\x8dno vlogo kot \xc5\xbereci._NEWLINE_Kot pravi kronika Zgodovina minulih let o za\xc4\x8detku kr\xc5\xa1\xc4\x8danstva med Rusi so volhi vodili upor proti novi religiji, npr. v Suzdalu leta 1024 ali Novgorodu leta 1071. Viri ne govorijo o volhih in njihovemu \xc5\xbertvovanju ljudi, ki naj bi bil v Kijevu leta 980 in 983 pod knezom Vladimirjem. Nova vlada in cerkev sta surovo preganjali volhe. Leta 1227 so v Novgorodu \xc5\xa1tiri izmed njih se\xc5\xbegali._NEWLINE_Keltski sinonim volhom je druid.\n_START_SECTION_\nSodobni volhi\n_START_PARAGRAPH_\nV sodobnem slovanskem rodnoverju se vodje svojih \xc5\xbeup imenujejo pogosto volhi ali \xc5\xbereci in vodijo duhovne obrede.'